Armando Peraza

Armando Peraza () var ein cubansk Latin jazz-perkusjonist og medlem av rockebandet Santana. Peraza spelte conga, bongo og timbales.

Biografi
Peraza drog til Mexico i 1948 for å ta seg av den sjuke venen sin, conga-spelaren Mongo Santamaría. Dei drog til New York City i lag i 1949. Etter å ha spelt i storbandet til Machito, vart Peraza invitert av Charlie Parker til ei innspeling i lag med Buddy Rich. Han spelte med Slim Gaillard i New York i november 1949. Han turnerte i USa med bandet til Gaillard fram til dei nådde San Francisco, der Gaillard eigde nattklubben Bop City. Etter ein periode i Mexico, der han spelte med Perez Prado og spelte inn musikk for mexicanske filmar, drog han attende til USA og slo seg ned i San Francisco. Han arbeidde med Dizzy Gillespie, turnerte mykje med Charles Mingus og Dexter Gordon, og spelte i California for mexicanske gardsarbeidarar med den puertoricanske skodespelaren og musikaren Tony Martinez (som spelte «Pepino» i TV-serien The Real McCoys). Armando leia òg ein afrocubansk danserevy på klubben Cable Car Village i San Francisco, der ein ofte såg gjester frå Hollywood som Errol Flynn, Marlon Brando og Rita Hayworth.

I 1954 spelte Peraza inn albumet Ritmo Caliente i lag med Cal Tjader, som var trommeslagaren til pianisten Dave Brubeck på den tida. Albumet kombinerte afrocubanske rytmar med jazz. Dei neste tolv åra spelte Peraza med den britiske pianisten George Shearing. Innspelingane deira skapte ei mambobølgje i USA og resten verda. 

I 1960-åra vart Peraza medlem av bandet til Cal Tjader for seks år, og han spelte med Stan Kenton Band i Hollywood Bowl. Sjølv om Peraza føretrekte å vere akkompagnerande artist, spelte han inn eitt soloalbum, Wild Thing (1968), for Skye, som var eigd av Tjader, Gary McFarland og Gábor Szabó. Med seg på albumet hadde han pianisten Chick Corea, saksofonisten Sadao Watanabe og fløytisten Johnny Pacheco. Då rocken vart populært i 1960-åra vart Peraza den første afrocubanske perkusjonisten som la congatrommer til ein rockesong, på Harvey Mandel-albumet Cristo Redentor i 1968.

47 år gammal vart Peraza medlem av rockebandet Santana på ein turné dei hadde i januar 1972 og inspirerte bandet til å blande afrocubansk musikk, jazz, rock og blues. Peraza spelte med Carlos Santana i nesten tjue år. Han skreiv eller var medlåtskrivar på seksten songar spelt inn av Santana, som «Gitano» frå albumet Amigos (1976) der Peraza song teksten. 

Peraza trekte seg frå Santana i 1990, 66 år gammal. Han spelte ein konsert med Santana i 1992  i Santiago de Chile føre 100 000 menneske. I 2005 spelte han på ei innspeling av John Santos, 20th Anniversary. I 2002 reiste han attende til Cuba for første gongen på over 50 år. 

I juli 2006, 82 år gammal. spelte Peraza tre konsertar med Santana på Montreux Jazz Festival i Sveits. Seinare spelte han fleire konsertar med Santana. 

I 2007 fekk han æresprisen til Voices of Latin Rock. 

Peraza døydde av lungebetennelse den 14. april 2014, 89 år gammal.

Diskografi

Som leiar
 Wild Thing (Skye, 1968)

Som sidemann
Med Gato Barbieri
 Tropico (A&M, 1978)

Med Victor Feldman
 Latinsville! (Contemporary, 1960)

Med Mongo Santamaria
 Mongo (Fantasy, 1959)
 Afro Roots (Prestige, 1989)

Med Santana
 Caravanserai (1972)
 Welcome (1973)
 Borboletta (1974)
 Lotus (1974)
 Illuminations (Columbia, 1974)
 Amigos (1976)
 Inner Secrets (1978)
 Marathon (1979)
 The Swing of Delight (Columbia, 1980)
 Zebop (1981)
 Shangó (1982)
 Beyond Appearances (1985)
 Blues for Salvador (Columbia, 1986)
 Freedom (1987)
 Viva Santana! (1988)
 Spirits Dancing in the Flesh (1990)

Med Patti Austin
 Patti Austin (Qwest Records, 1984)

Med George Shearing
 Shearing in Hi-Fi (MGM, 1955)
 George Shearing Caravan (MGM, 1955)
 An Evening with George Shearing (MGM, 1955)
 The Shearing Spell (Capitol, 1955)
 Velvet Carpet (Capitol, 1956)
 Latin Escapade (Capitol, 1956)
 Black Satin (Capitol, 1957)
 In the Night, George Shearing and Dakota Staton (Capitol, 1958)
 Burnished Brass (Capitol, 1958)
 Blue Chiffon (Capitol, 1958)
 Latin Lace (Capitol, 1958)
 George Shearing On Stage (Capitol, 1959)
 Latin Affair (Capitol, 1959)
 Beauty and the Beat! George Shearing and Peggy Lee (Capitol, 1959)
 On the Sunny Side of the Strip (Capitol, 1959)
 Satin Affair (Capitol, 1959)
 White Satin (Capitol, 1960)
 The Swingin's Mutual! George Shearing og Nancy Wilson (Capitol, 1961)
 Mood Latino (Capitol, 1962)
 San Francisco Scene (Capitol, 1962)
 Love Walked In George Shearing and The Montgomery Brothers (Jazzland, 1962)
 Rare Form! (Capitol, 1965)
 Latin Rendezvous (Capitol, 1965)

Med Linda Ronstadt
 Frenesí (Rhino Records, 1992)

Med Cal Tjader
 Ritmo Caliente! (Fantasy, 1955)
 Mas Ritmo Caliente (Fantasy, 1957)
 In a Latin Bag (Verve, 1961)
 Soul Sauce (Verve, 1965)
 Soul Bird: Whiffenpoof (Verve, 1965)
 Along Comes Cal (Verve, 1967)
 Latin + Jazz = Cal Tjader (DCC Jazz, 1990 - Recorded 1968)
 Cal Tjader Plugs In (Skye, 1969)

Med Randy Weston
 Uhuru Afrika (Roulette, 1960)

Kjelder

Denne artikkelen bygger på «Armando Peraza» frå ,  den 18. oktober 2020. 
 oppgav desse kjeldene:

Bakgrunnsstoff



Kategori:Cubanske jazzmusikarar
Kategori:Santana-medlemmar
Kategori:Conga-spelarar
Kategori:Folk frå Havana
Kategori:Jazzperkusjonistar
Kategori:Cubanske jazzkomponistar